Maailma on täynnä kirjoja.
On kuitenkin vain yksi kirjojen kirja, Raamattu, Jumalan Sana.
Tervetuloa mukaan ohjelmasarjaan, jossa käsittelemme Danielin kirjaa, -
tänään on vuorossa kirjan luku 2.
Mitä tuo luku pitää sisällään ja mikä on tuon luvun opetus?
Tätä aihepiiriä on meille kanssani jakamassa Niilo Närhi.
Tervetuloa Niilo. - Kiitoksia Marko.
Niilo, olet pitkäaikainen Avainmedian toiminnanjohtaja ja -
lähetyspastori. Olet paneutunut hyvin ansiokkaasti -
ja jo pitkän ajan Danielin kirjan sanomaan.
Nyt on luku kaksi. Se avautuu meille niin, että siellä on -
maailman vallan kuningas.
Pakanavaltion kuningas, joka näkee yöllä unen.
Unessa tulee esille kuvapatsas.
Mitä nyt tapahtuu Danielin kirjassa?
Tämä on tavattoman mielenkiintoista, koska tämä pakanakuningas -
meni vuoteeseen illalla, -
ja Raamattu kertoo, että hän ajatteli tapahtumia, -
jotka tapahtuisivat hänen jälkeensä. Hän oli siitä kiinnostunut.
Hän nukahtaa ja näkee yöllä erikoislaatuisen unen.
Erilaisista aineista koostuvan oudon -
kiehtovankin kuvapatsaan.
Tietysti tässä me näemme, että Jumala alkoi nyt toimia -
Danielin kautta siellä Baabelissa.
Oli Danielin aika astua näyttämölle tämän lahjansa kanssa.
Hän ei ollutkaan enää pakkosiirtolainen, -
joka oli tuotu opiskelemaan babylonialaista viisautta, -
vaan varsinainen syy, mitä varten hänet siirrettiin Babyloniaan, -
alkaa paljastua.
Tämä opettaa minulle Roomalaiskirjettä.
Jumalan aivoitus oli saada Daniel ja hänen toverinsa maailmanvallan -
Babylonian hoviin, ihan sinne kuninkaan lähelle.
Niin sinne saataisiin osoitettua, että on olemassa vain -
yksi ainoa oikea Jumala.
Tämähän oli juutalaisten tehtävä.
Jumala valitsi juutalaiset siksi, että he olisivat pappiskansa, -
joiden kautta valo leviäisi pakanakansoille.
He epäonnistuivat tässä surkeasti.
Mutta Jumala otti yksilöitä, Danielin ja Joosefin, -
jotka sitten saivat olla tätä tehtävää suorittamassa.
Niilo, mainitsit Joosefin.
Vanhassa testamentissa on toinen samankaltainen esimerkki -
tästä periaatteesta, jonka kerroit.
Onhan Joosefin ja Danielin välillä paljonkin eroa.
Nämä ovat kaksi lempihahmoani -
Vanhan testamentin henkilö- galleriassa, Joosef ja Daniel.
Ero oli siinä, että Joosefin omat veljet myivät hänet Egyptiin ja -
jossa Jumala otti hänet käyttöönsä.
Tässä Babylonian kuningas pakkosiirsi Danielin sinne hoviin.
Periaate oli sama: "Ala vaikuttamaan siihen pakanaympäristöön".
On tavattoman mielenkiintoista nähdä Danielin kirjasta, -
että kun alun pitäen ajatus oli se, -
että Baabelin piti alkaa muokata Danielia, niin vau, kävikin päinvastoin.
Daniel, nuori teini-ikäinen kaveri alkaakin muokata Baabelia, -
Babyloniaa ja jopa sen kuningasta. Se on huikeaa.
Mitenkäs, kun kuningas näkee tämän unen -
ja se alkaa vaivaamaan häntä -
ja hän vaatii tai tarvitsee selityksen?
Eikö siellä ollut muitakin tahoja, jotka olisivat voineet selittää?
Oli tietysti ja mikä tekee tämän jutun erikoiseksi on se, -
että kuningas kieltäytyy kertomasta viisailleen, -
noidille ja tietäjille, unen sisällön.
- Miksi ajattelet, ettei kertonut?
Nyt pojat joutuivat huuli pyöreänä katselemaan.
Sanoivat ettei ikinä kukaan kuningas ole tällaista vaatinut.
Tällaisen toisen päähän tulleen unen voi tietää vain jumalat, -
jotka eivät asu ihmisten keskellä.
He vaativat, että kuningas kertoisi heille unen, -
niin sitten he kyllä kernaasti antaisivat selityksen.
Minkä takia kuningas ei kertonut unta, niin on kaksi mahdollisuutta.
Toinen on se todennäköisempi.
Se, ettei hän luottanut Babylonian velhoihin, noitiin ja tietäjiin.
Sen takia hän pani heidät testiin.
Toinen oli se, että hän ei yksinkertaisesti muistanut unta.
Sinä, minä ja monet muut ovat heränneet joskus aamulla, -
näin jotain koskettavaa erityistä unta, mutta vain jotain jää mieleen.
Mutta ei löydy avainta.
Kuinka Daniel nousee näyttämölle?
Joka tapauksessa kuningas ymmärsi unen nähtyänsä, -
että viesti oli jotain merkittävää. Suorastaan jumalilta tullut viesti.
Se vaivasi häntä.
Tässä nyt sitten näemme suvereenin Jumalan mahtavan suunnitelman.
Hän halusi tällä dramaattisella tavalla -
julkituoda eron epäjumalien ja taivaan Jumalan välillä, -
mutta Hän tarvitsi siihen välikappaleen.
Sitä varten, Marko, Daniel oli Babyloniassa.
Eli Jumala käytti tässä vaikeassa tilanteessa ihmistä.
Näetkö korrelaation tähän päivään, -
että me olemme Hänen työkalujansa tässä ajassa? - Joo.
Kun katsomme Raamatun kertomuksia Uuden testamentin puolella. -
Apostolien tekoja, kuinka evankeliumi lähti leviämään -
eri puolille maailmaa, niin ei Jumala lähettänyt enkeleitä.
Ja silloin kun lähetti esim. Korneliuksen taloon, -
niin ei enkeli julistanut evankeliumia, vaan Pietari piti hakea.
Pietari saarnasi, jonka seurauksena Kornelius ja hänen väkensä -
tuli uskolle kuuliaiseksi. Tämä on Jumalan periaate.
Hän aina valitsee työkaluja, instrumentteja, välikappaleita, -
jotka sitten Hänen valtakuntaansa, kirkkauttansa ja kunniaansa levittävät.
Niilo, nyt kun Daniel on siellä ja tulee tämä mahdollisuus -
selittää tuo uni, niin oliko siinä riskitekijöitä?
Mitä teksti sanoo? Oliko Danielilla riskejä tässä, kun hän astuu -
toimimaan Jumalan yliluonnollisessa voimassa pakanakuninkaan edessä?
Tilannehan oli jo hälyttävä, -
kun ei noidat ja viisaat pystyneet vastaamaan tähän kysymykseen -
tai kuninkaan vaatimukseen, niin kuningas sanoi, että pää pölkylle.
Kaikki tietäjät, noidat ja viisaat pannaan paloiksi.
Se tarkoitti myös Danielia.
Danielia ei ollut kutsuttu ensimmäiselle kierrokselle.
Se käy ilmi kronologiasta, että hän oli vasta tässä koulutuksessa.
Koulutus kesti kolme vuotta eikä se ollut vielä mennyt.
Hän oli keskellä sitä, mutta hän ja kolme toveria olisivat -
joutuneet tapettaviksi.
Totta kai, kun Daniel ottaa haasteen vastaan -
ja luottaa, että Jumala antaa hänelle kyvyn -
ei ainoastaan selittää, vaan kertoa tämä uni, -
niin kyllä Daniel ja hänen toverinsa ovat tässä kuolemanvaarassa.
Entä, jos Daniel ei olisikaan saanut selitystä -
tai olisi ymmärtänyt jutun väärin?
Sitten tarina olisi loppunut aika lyhyeen.
Lähetyshistoriahan, ja seurakunnan historia, -
kertoo meille kertomuksia Jumalan ihmisistä, -
jotka ovat aina joutuneet myös kuolemanvaaraan.
Jotkut ovat joutuneet antamaan myös henkensä Jumalan asian edestä.
Sanonkin näin, että on täysin mahdotonta -
olla Jumalan käytössä olemalla katsomossa, vierestä seurata.
Täytyy pukea pelipaita päälle ja hypätä kentälle.
Tässä yhteydessä onkin hyvä lukea, mitä nämä kaverit tekivät, -
sitten kun tämä haaste heille tuli.
Avaatko meille nyt sitä salaisuutta, -
mikä mahdollisti Jumalan voiman ilmenemisen heidän kauttaan?
Senkö tuot esille?
Nämä kaksi jaetta täältä juuri viittaavat tähän.
Jakeet 17 ja 18, luvusta 2.
Nyt tämä haaste on annettu.
Danielille on kerrottu, että heidät viedään tapettaviksi.
Tässä nyt kello tikitti. Ei meillä kovin pitkää aikaa ole.
Nyt Daniel... Heillä ei ollut käsikirjoitusta.
Jumalan ihmisillä, kun Jumala kutsuu meidät tehtäviin, -
ei ole käsikirjoitusta, joka kertoo meille, miten tarina päättyy.
He olivat kuin umpihangessa.
Siksi he turvautuivat siihen aseeseen, -
johon Jumalan ihmiset kautta aikojen ovat turvautuneet, -
nimittäin rukoukseen.
Nöyrinä mennään Jumalan eteen ja niin kuin tässä sanottiin, -
anotaan Jumalalta armoa.
"Herra minä en voi, tee Sinä, näytä Sinä." Sitten alkoi tapahtua.
Eli voisiko sanoa näin, että tämän rukouksen jälkeen -
Danielin kirjassa tapahtuu luvun kaksi loppuosassa ja -
tapahtumat aina lukuun 12 loppuun asti -
on Jumalan antamaa rukousvastausta tietyssä mielessä?
Kyllä. Jos tämä ensimmäinen -
kuninkaan edessä ollut unen selittäminen olisi mennyt pieleen, -
niin ei muita lukuja olisi tullut. Daniel olisi tovereineen tapettu.
Jumala vastaa sitten rukoukseen -
ja antoi Danielille selityksen tähän uneen.
Kun luemme Danielista, kun hän oli kuninkaan hovissa -
kuninkaan valtaistuimen edessä, niin mitä huomioita Danielista teet?
Luemme täältä jakeista 26-28, -
jotka siis paljastavat meille Danielin mielenlaadun ja -
hänen tämmöisen asenteensa elämään ja Jumalaan.
Daniel 2:26-28: -
"Kuningas vastasi ja sanoi Danielille..."
Daniel on tullut, hänet on viety kuninkaan eteen -
ja väittää, että hän pystyy selittämään, kertomaan.
Sitten Daniel lähtee kertomaan ja selittämään kuninkaan unta.
Minun huomioni kiinnittyy Danielin rohkeuteen.
Hänen päänsä on melkein vadilla ja hän tulee kuninkaan eteen.
Kaveri on täysin varma, rohkea, -
koska Jumala on hänelle yöllä unessa ilmoittanut jotain.
Ja sitten nöyryys.
Rohkeus ei tarkoita sitä, että ihminen on kadottanut nöyryytensä, -
vaan rohkeat ihmiset ovat usein myös nöyriä.
Hän sanoo, en minä vaan Jumala. Antaa kaiken kunnian Jumalalle.
Ihailen tätä asennetta Danielin elämässä.
Sitten tulee selitys tästä kuvapatsaasta.
Mitä kuninkaalle näytetty uni kuvapatsaasta -
Danielin mukaan tarkoitti?
Ensinnäkin tietysti se tarkoittaa sitä, että olemme tekemisissä -
Jumalan kanssa, joka tietää tulevaisuuden.
Jotkut eivät usko, että Jumala tietää tulevaisuuden.
Danielin kirjaa ei voi ymmärtää, jos ei tähän usko.
Jumala tietää tulevaisuuden.
Ja Jumala paljastaa myöskin siitä osia.
Ei tietenkään kaikkia yksityiskohtia.
Mutta Hän paljastaa siitä osia kenelle tahtoo, -
pakanakuninkaalle, Danielille tai kenelle vaan.
Kuvapatsas kuvaa hämmästyttävällä tarkkuudella, jos me sitä luemme.
Emme sitä kuitenkaan lue, vaan ohjelmaan osallistuvat -
saavat lukea Danielin kirjan 2. luvusta itse tämän -
kuvapatsaan kuvan tai miltä se näytti.
Sehän kuvaa hämmästyttävällä tavalla -
tulevien supervaltojen nousua.
Niilo, ennen kuin kerrot tulkintaa, -
kuvailetko vähän sitä kuvapatsasta?
Minkä muotoinen, mitä materiaalia siinä oli, niin kuin kokonaisuutena?
Mitä kuvapatsas kuvaili?
Kuvapatsas oli valtavan kokoinen, jossa oli erilaisia materiaaleja.
Pää oli parasta kultaa, -
joka Danielin selityksen mukaan tarkoitti Babyloniaa.
Rinta ja käsivarret hopeaa, -
joka kuvasi Babylonian jälkeen tulevaa maailmanvaltaa, Meedo-Persiaa.
Meedialais-persialaisvaltakuntaa.
Ja hienolla tavalla kaksi kättä, sehän oli kaksoisvaltakunta.
Myöhemmin näemme, että Persia oli kuitenkin se hallitseva.
Pronssinen vatsa ja lanteet -
kuvaavat Meedo-Persian jälkeen tulevaa Kreikan maailmanvaltaa.
Ja sitten on erikoinen, rautaiset sääret, jalat ja varpaat, -
jotka olivat osittain rautaa ja savea.
Se kuvaa Kreikan jälkeen tulevaa Rooman valtakuntaa, -
joka ei rajoitu vain historialliseen Roomaan, -
vaan menee sitten pidemmälle tänne aikojen loppuun asti, -
ja kuvailee Rooman valtakunnan raunioille nousevaa -
10 valtion liittoa. Kymmenestä valtiosta muodostuvaa liittoa, -
jonka hallitsijana tulee olemaan antikristus.
Jumala siis näytti jo kuninkaalle siinä unessa ja -
antoi Danielille kyvyn selittää tämän unen, joka tähtäsi -
tuleviin maailmanvaltoihin hänen aikanansa ja jälkeensä.
Babylonia, Meedo-Persia, ei Kreikka ja Rooma.
Mutta mikä on hämmästyttävää, -
se menee pidemmälle ihan aikojen loppuun asti.
Nyt täytyy huomioida, -
että kun Danielin kirja käsittelee näitä pakanavaltakuntia ja niiden valtiaita, -
niin niihin liittyy aina juutalaiset ja Israel ja heidän tulevaisuutensa.
Minusta tämä on mielenkiintoinen näkökulma -
nykylukijan silmälaseilla luettuna, -
että Jumala puhuu pakanakuninkaalle, pakanaihmiselle.
Hän ei ole uskovainen, kristitty tai juutalainen -
vaan pakanakuningas, jolle Jumala tällä tavalla puhuu.
Mitä, Niilo, Raamatun valossa näet, -
voiko Jumala tänäkin päivänä puhua jollakin tavalla -
uskosta osattomalle ihmiselle niin kuin puhui tälle kuninkaalle?
No voi. Esim. täällä Avainmedialla, kun tehdään medialähetystyötä, -
lähetetään ohjelmia Arabian muslimimaailmaan, meillä on -
kymmeniä kertomuksia, kuinka Jumala on yöllä unessa ilmestynyt -
muslimeille ja puhunut heille eri symbolien kautta tai eri tavoin.
Avannut heidän silmänsä ymmärtämään, -
että Jeesus on enemmän kuin profeetta, Hän on Messias.
Kyllä Jumala puhuu kenelle tahtoo.
Näky, jonka juuri äsken kuvailit -
huipentuu vuoresta irtaantuvaan kiveen, -
joka murskaa ja kaataa tuon äsken kuvailemasi kuvapatsaan.
Mitä luvun lopussa meille kerrotaan -
eli mikä tämä kivi on ja mitä se kuvaa?
Se on pakko lukea luvusta 2, jakeista 44 ja 45.
Nyt kuningas näkee ja Daniel selittää, -
että pakanoiden valtakunnat tulevat tiensä päähän -
nykyisen aionin aikakauden lopussa.
Silloin Jumala perustaa valtakuntansa.
Minulle puhuu tämä kivilohkare, joka irtoaa suuresta kalliosta.
Se kuvaa minulle lihaksi tullutta Kristusta, -
joka lähtee jumaluudesta ja tulee tänne meidän keskuuteemme.
Eräässä mielessä jo Rooman vallan aikana, kun Jeesus eli, -
Jumalan valtakunta perustettiin, -
mutta evankeliumin ilmoituksen mukaan se on sisäisesti meissä, -
se ei ole vielä näkyvällä tavalla.
Mutta, kun tämä aikakausi tulee päätökseen, -
niin tämä kivilohkare tulee murskaamaan kaikki pakanavallat, -
jopa antikristillisen valtakunnan, joka viimeisenä pakanavaltakuntana -
nousee Jumalaa ja Hänen tuntemustaan vastaan.
Kristus tullessaan murskaa sen ja alkaa tuhatvuotinen valtakunta.
Tämä kivilohkare kasvaa suureksi vuoreksi, -
joka peittää koko maan.
Aivan huikeaa, että pakanakuningas näkee tällaista ja -
ja Danielille annetaan kyky selittää tätä.
Niilo, kertaatko vielä, milloin tuo Danielin tapahtuma tapahtui -
aikataulullisesti, eli milloin Danielin kirja on kirjoitettu?
Tämä tapahtui kuningas Nebukadnessarin -
ensimmäisenä hallintovuotena eli se on täytynyt tapahtua -
ihan niinä alkuaikoina, kun Daniel joutui pakkosiirtolaiseksi v. 605.
Tapahtui todennäköisesti v. 604.
Sanotko sinä nyt, että vuonna 604 ennen Kristusta -
ilmoitettiin nämä valtakuntien sortumiset ja -
se, että tulee Kristus ja Jumalan valtakunta lopussa?
Tätäkö sinä nyt sanot? - Juuri näin.
En minä, vaan Danielin kirjan 2. luku -
ja, kun sitä luen, en voi ymmärtää sitä millään muulla tavalla.
Kun luemme kokonaisuutta Danielin kirjassa, me näemme vielä -
tarkempia yksityiskohtia tästä.
Tämä tekee minulle sen, että kun luen Danielin kirjaa, sanon, -
"Oi taivaan Jumala, on mahtava saada palvella tällaista Jumalaa, -
jolla on piuhat käsissään.
Ei Washingtonissa, ei Brysselissä, ei Moskovassa, vaan Jumalalla."
Tämä on käsittämättömän huikeata.
Mitä seuraa, kun Daniel kertoo unen ja antaa selityksen?
Mitä kuninkaalle tapahtui ja mitä me voimme tästä oppia?
Me voimme oppia sen, että siellä on muutamia asioita.
Alkaa selvitä Danielin ja hänen tovereiden outojen kokemusten syy.
Se, minkä tähden heidät oli viety omasta maasta ja viety sinne.
Toinen, Jumala korottaa sellaisen ihmisen, joka ei etsi itsellensä valtaa.
Daniel ei etsinyt itsellensä valtaa.
Kolmas asia on se, että usein tarvitaan yliluonnollisia ihmeitä, -
jotta jumalattomien ihmisten silmät voidaan avata näkemään -
Jumalan valtasuuruus.
Kun Baabelin kuningas tässä kohtaa yliluonnollisen Jumalan -
Danielin lahjan kautta, niin kohta hän on rähmällään siinä ja -
tunnustaa Israelin Jumalan yhdeksi Jumalaksi jumalien joukossa.
Aivan huikeaa. Niilo, kiitos tämänkertaisesta opetuksesta.
Niin, siellä pakanakuningas kokee Jumalan voiman.
Hän kuulee selityksen uneen. Hänelle kerrotaan tuo uni ja -
siellä hän kasvoillaan maaten tunnustaa Israelin elävän Jumalan, -
niin kuin Niilo sanoi, yhdeksi jumalista sen oman kykynsä mukaan.
Jumala elää ja toimii. Danielin kirja on mielenkiintoista.
Tervetuloa ensi kerralla katsomaan Danielin kirjan lukua kolme.
Siunausta sinulle.
Tekstitys: Satu Patovaara
TV7 tuo evankeliumin rohkaisevaa sanaa jokaiseen kotiin.
Haluamme tarjota sinulle ravitsevaa ohjelmaa vuorokauden ympäri -
sinua kiinnostavista aiheista.
Jos hetki sitten katsomasi ohjelma oli sinusta koskettava -
ja haluat nähdä vastaavanlaisia jatkossakin, -
voit soittaa tukinumeroon tai lahjoittaa ruudulla näkyvälle pankkitilille.
Muista käyttää oikeaa viitenumeroa.
Tiesithän, että TV7 arkista voit katsoa ohjelmiamme sinulle sopivana aikana.